Läsnä: Kalle Keijonen, Ville Manninen, Liina Martti, Mari Mäkilä, Liisa-Mari Ojala, Heljä Pitkäkoski, Anna Rantala, Mika Rauhala (saapui kohdassa 7§)

1§ Kokouksen avaus
Puheenjohtaja Mari Mäkilä avasi kokouksen klo 16.18.

2§ Laillisuus ja päätösvaltaisuus
Totesimme kokouksen lailliseksi ja päätösvaltaiseksi.

3§ Esityslistan hyväksyminen
Esityslistaan lisättiin kohta 14§ Eksku.

4§ Edelliset pöytäkirjat
Hyväksyimme edellisen kokouksen 8/10 pöytäkirjan.

5§ Ilmoitusasiat
-Våffeldagen oli ja meni, hauskaa oli. Läsnä 11 skandia. Vohvelit olivat hyviä ja niitä oli riittävästi, jopa vähän liikaa. Leffa (Jalla Jalla) oli hyvä ja tilaisuuteen sopiva.
-Kielari 2010 oli ja meni sekin ja hauskaa oli sielläkin. Paikalla oli vain kuusi skandia, tutkiskelemme itseämme tästä, mikä meni ennakkolippujen myynnissä vikaan.
-Pääsiäissitsit olivat ja menivät, ja hyvin menivätkin. Kaikilla oli kivaa. Esitämme vastasitsikutsun Digitille syksyllä.
-Vuosijuhlakin oli ja meni. Vain yhdeksän skandia ilmoittautui, joten siirsimme juhlat Ricoon. Tapahtuma oli myös alkoholiton. Kivaa oli, vaikka jotkut tulivatkin vähän myöhässä.

6§ Posti
-SKO:n vuosijuhlakutsu, tosin valitettavasti ko. juhla oli ja meni jo.
-Tiliote 4/10

7§ Talous
-Tilillä kauden alussa 1244,56 e.
-Maksetaan Annalle våffeldagen-leffasta 3,00 e.
-Maksetaan Kallelle vohvelitarvikkeista 16,37 e.
-Maksetaan kaikille vuosijuhliin osallistuneille 5 e, yhteensä 45 e.
-Päätetty ostaa lukiolaisten päivään karkkia noin viidellä eurolla.
-Päätetty ostaa Villelle nettisivujen tekemisestä noin kymmenen euron arvoinen palkkio.

8§ TYY-kummi
TYY-kummimme Ville Manninen yllätti kaikki ja saapui paikalle. Hänen edustamansa TYYn alayhdistysvaliokunta toimii linkkinä alayhdistysten ja TYYn välillä. Kävimme läpi käytännön asioita etukäteen annettujen kysymysten pohjalta. Ihan hyödyllistä oli.

9§ Pankki
Sammosta ei ole kuulunut mitään, vaikka Anna on ollut sinne yhteydessä. Anna ja Mari menevät käymään.

10§ Humanitas ry:n ylimääräinen yhdistyksen kokous 19.4.
Humanitasin puheenjohtaja Lotta Aarikka eroaa tehtävistään. Menemme seuraamaan uuden puheenjohtajan valintaa popcornien kera.

11§ Puheenjohtajatapaaminen 20.4.
Tapaaminen on saunalla klo 18, Mari osallistuu.

12§ Lukiolaisten päivä 20.4.
Osallistumme tapahtumaan. Pidämme kojua pystyssä klo 8-14, kokoamme sen edellisenä iltana. Klo 10–12 ei kukaan hallituslainen pääse, joten kysymme tuutoreita.

13§ Mielenosoitus 21.4.
Jäsenistöä on infottu maksullisen koulutuksen vastaisesta mielenosoituksesta. TYY järjestää ilmaisen kuljetuksen Helsinkiin. Hallitus ei pääse paikalle, mutta on hengessä mukana.

14§ Eksku
Ekskulista on Kivessä. Seuraamme nimien kertymistä. Perjantaina katsomme nimimäärän ja vedämme johtopäätökset siitä, kannattaako Helsingin-retkeä järjestää lainkaan.

15§ Tenttitulokset oppiaineen käytävällä
Olemme huolestuneita koulutuspoliittisen vastaavamme Annan johdolla siitä, että tenttituloksia julkaistaan oppiaineemme käytävällä siten, että opiskelijan koko nimi on näkyvissä kaikelle kansalle. Miksei näy pelkkä opiskelijanumero? Teemme asian johdosta virallisen kirjeen suomeksi koko hallituksen nimissä professori Widelle ensi viikolla.

16§ TYYn avajaiskarnevaalien iltajuhla
TYYn Joel Uusi-Oukari on ehdottanut syyslukukauden alussa pidettävää iltajuhlaa, jonka tarkoituksena olisi tehdä TYYtä tutummaksi uusille opiskelijoille. Juhla pidettäisiin 2.9. Börsissä. Alayhdistyksiä tarvitaan mm. lipunmyyjiksi. Ennakkolippujen myyntivoitto tulisi Skandicalle. Asian tiimoilta on kokous to 15.4. klo 15 TYYn toimistolla.

17§ Kastajaiset 2010
Germanican J. Jokela on ehdottanut, että päätettäisiin yhdessä etukäteen ensi vuoden kastajaisten päivämäärä, ettei tuutoreiden tarvitsisi keskenään sählätä. Ehdotamme to 16.9. tai to 23.9. Mari hoitaa sähköpostiliikenteen.

18§ Nettisivut
Vuosien puurtamisen jälkeen nettisivut on nyt vihdoin julkaistu! Hienot ovat. Yritämme saada sivuille lisää kuvia. Palkitsemme Villen urakasta noin 10 e arvoisella kiitoslahjalla, joka on todennäköisesti jonkinlainen pullo.

19§ Träffetid
Viimeinen träffetid 20.4., mistä Lissu infoaa jäsenistöä. Huomenna ylimääräinen, Mika päivystää.

20§ Muut esille tulevat asiat
-Turkulainen humanisti -seminaari järjestetään pe 1.10. Mika on järjestelykomiteassa. Bileet pidetään ehkä S-Osiksella.
-Tuutorointi 2010: Nyt on saatava ensi syksyn pilttejä innostumaan Skandicasta. Tuuroreiden on kannustettava heitä siihen. Hallitus päättää peli-illan ja Ruissalo-grillauksen päivämäärät.
-Tylkkäri: Lissu tiedottaa seuraavassa Ylioppilaslehdessä vapusta, nettisivuista ja kesätapaamisesta.
-Kesätapaaminen järjestetään pe 18.6., jolloin on myös kesätentti. Tapaamme perinteiseen tapaan Svarte Rudolfilla klo 17 alkaen.
-Vappuna tarjoamme jäsenistölle vappuboolia Juslenian edustalla pe 30.4. klo 11 alkaen.
-Vappupikniktapaaminen on alustavasti vapunpäivänä klo 13 Uudenmaankadun Siwan edustalla.
-Mika on valittu opiskelijaedustajaksi laitosneuvostoon ja osallistuu sen kokouksiin.

21§ Seuraava kokous
Seuraava kokous pidetään ma 26.4. klo 16.15 ravintola Bremerin terassilla, koska on lämmin ja kesäinen päivä.

22§ Kokouksen päättäminen
Puheenjohtaja Mari Mäkilä päätti kokouksen klo 18.21.

_____________________________________		_________________________________
Mari Mäkilä							Kalle Keijonen
puheenjohtaja							sihteeri